Q METODOLÓGIA  -  FAQ

1.	Kedy môžeme uvažovať o použití tejto metodológie vo výskume?

•	Keď chceme skúmať rozmanitosť názorov na istú vec - počuť čo najviac rôznych 
      hlasov.
•	Keď skúmanie ako ľudia chápu – konštruujú javy okolo seba. 
•	Keď chceme poznať rôzne spôsoby porozumenia sociálnym záležitostiam.
•	Keď chcem zistiť kultúrne porozumenie sociálnych javov/diania.  

2.	Ktoré sú jej hlavné výhody?

•	Umožňuje zachytiť konkrétne modely/konfigurácie, ktorými účastníci a účastníčky 
      nášho výskumu prezentujú svoje názory.
•	Zachytáva jedinečnosť prístupu k sledovaným javom.
•	Zisťuje ako ľudia rozumejú istým javom.
•	Je citlivá na odlišné názory a stanoviská, resp. na rôzne uhly pohľadu účastníkov. 
      štruktúra, ktorú si vytvorili účastníci/čky výskumu sami/e.
•	Vďaka zisteniam z Q možno odporúčať a plánovať účinné a cielené intervencie 
      do sledovaných spoločenských problémov. 

3.	Aký je hlavný rozdiel medzi klasickou, tzv. R metodológiou a Q metodológiou?

V „R metodológii“
skupine osôb sa predloží niekoľko testov. Dáta takto získané korelujeme. Usilujeme sa zistiť, ktoré testy spolu súvisia. Centrom našej pozornosti a analýzy sú testy, ich položky, celkové skóre a konštrukty, ktoré nimi zisťujeme.

V „Q metodológii“
určitým výrokom sa "predloží" skupina osôb. Korelujú sa a následne faktorovo analyzujú osoby, presnejšie výsledok ich triedenia výrokov. Centrom našej pozornosti a analýzy sú ľudia, ich presvedčenia; rozmanitosť, podobnosť a rozdielnosť spôsobov, ktorým vnímajú a rozumejú istým javom – sociálnemu a psychologickému svetu.

Autor Q metodológie, W. Stephenson, zdôrazňoval zisťovanie tzv. operantnej subjektivity, t. j. ako si ľudia konštruujú isté javy, inak povedané konfiguráciu presvedčení konkrétnych ľudí. 
Hovoril o Q skúmaní:
- estetických úsudkov, 
- interpretácie poézie, 
- vnímania rolí v organizácii, 
- politických postojov, 
- hodnotenia zdravotníckej starostlivosti, 
- prežívania straty blízkeho človeka, 
- perspektívy života atď., atď.

Q-metodológia umožňuje odpovedať na iné výskumné otázky ako R metodológia. 

Napríklad: 
-	Ktoré osoby majú podobnú konšteláciu postojov, presvedčení alebo čerpajú z podobných diskurzívnych repertoárov?
-	Ktoré konštelácie postojov, presvedčení atď. sú reálne a zmysluplné a pre aké osoby sú typické? 

4.	Kde sa možno viac dozvedieť o Q metodológii?

Ako prvý a základný zdroj možno použiť publikáciu publikovanú na internetovej adrese:
http://www.kvsbk.sav.sk/QMETOD/
SLOVENSKÁ AKADÉMIA VIED
KABINET VÝSKUMU SOCIÁLNEJ A BIOLOGICKEJ KOMUNIKÁCIEHUMAN COMMUNICATION STUDIES VOL. IV, 1999
Q-METODOLÓGIA – ALTERNATÍVNY SPÔSOB SKÚMANIA SEXUÁLNEHO ZDRAVIA
Gabriel Bianchi, Miroslav Popper, Ivan Lukšík, Marianna Supeková
Práca vznikla v tímovej spolupráci všetkých autorov v rámci riešenia projektu VEGA č. 95/5305/474
ISBN 80-900981-6-9

Ďalšie literárne pramene:
Brown, S. R. (1980): Political Subjectivity. Applications of Q Methodology in Political Science, New Haven and London, Yale University Press.

Kerlinger, F. N. (1972): Základy výzkumu chování. Academia, Praha.

Stephenson, W. (1953): The Study of Behavior. Q-Technique and Its Methodology. University of Chicago Press.

Niektoré publikované príspevky, ktoré použili Q metodológiu:
Bačová, V.: Rozdielne generácie - používanie iných vysvetľovaní? Človek a spoločnosť. Internetový časopis pre pôvodné, teoretické a výskumné štúdie z oblasti spoločenských vied. On line: www.saske.sk/cas, 1998, 1, 4. ISSN 1335-3608
Bačová, V.:  Primordialistické konštruovanie národa na Slovensku - medzigeneračné porovnanie. Československá psychológie, 43, 1999, 3, 205-215. ISSN 0009-062X
Bianchi, G., Popper, M., Lukšík, I., Supeková, M. Stenner, P.: Pokus o konštruovanie stratérii mladých ľudí v oblasti sexuality. Československá psychológie, 43, 1999, 3, 231-252. ISSN 0009-062X
Diplomové práce vypracované na Katedre psychológie FF PU, ktoré použili Q metodológiu:
Kentoš Michal, 2000: Analýza vnímania moci vysokoškolákmi v prostredí univerzity. Diplomová práca. KPs FF PU. Školiteľka Viera Bačová.
Didičová Lívia, 2002:  Koncepty feminity v psychologickom a v každodennom poznaní. Diplomová práca. KPs FF PU. Školiteľka Viera Bačová.

5.	Ako možno spracovať výsledky získané Q triedením na počítači?
Počítačový program PQMethod - 2.11 z novembra 2002, ktorého autorom je Peter Schmolck  Peter.Schmolck@unibw-muenchen.de   si môžete zadarmo stiahnuť z adresy:

http://www.rz.unibw-muenchen.de/~p41bsmk/qmethod/

Jeho súčasťou je manuál s nasledovným obsahom:
               
Contents of PQ Method Manual
Installing and Launching PQMethod 
General Flow and Procedure 
STATES - Creation of the statement text 
QENTER - Enter the data from individual q sorts 
QCENT - Perform Centroid factor analysis 
QPCA - Perform Principal Components factor analysis 
QROTATE - Hand rotation of factors 
QVARIMAX - Varimax rotation of factors 
QANALYZE - Perform a Q analysis of rotated factors 
Printing 
'Exporting' factors 
View project files 
Algorithms and formulas 
APPDX A - File Descriptions 
APPDX B - Example of Hand Rotation (QROTATE) 

Prajeme mnoho radosti a úspechov pri používaní Q-čka.  :-))